শালিখা থানার ভারপ্রাপ্ত কর্মকর্তা রবিউল ইসলাম জানান, মাগুরা সদর উপজেলার ভায়না গ্রামের আসাদ শেখের মেয়ে কনা ইয়াসমিন (২২) এর সাথে শালিখা উপজেলার গোবরা গ্রামের রফিক মোল্লার ছেলে হুমায়ন মোলার ৬ বছর পূর্বে বিয়ে হয়। কিছু দিন পর থেকে যৌতুকের দাবীতে পাষন্ড স্বামী হুমায়ন প্রায়ই স্ত্রী কনা ইয়াসমিন কে মারপিট ও নির্যাতন করতো। ৩ জুলাই রাতে যৌতুকের দাবীতে হুমায়ন স্ত্রী কনা ইয়াসমিন কে বেদম মারপিট করলে সে অজ্ঞান হয়ে পড়ে। এ সময় হুমায়ন তার মুখের মধ্যে বিষ ঢেলে দেয় এবং ঘটনা প্রবাহ অন্যদিকে নেয়ার জন্য ঐ রাতেই তাকে মাগুরা সদর হাসপাতালে এনে ভর্তি করে। ঐ রাতেই সে মারা যায়।